Den nordjyske fodboldklub forlænger med Michael Byskov, men mangler stadig et par spillere, inden truppen er komplet.

Vendsyssel FF - samarbejdet mellem FC Hjørring og Frederikshavn fI - har forlænget kontrakten med alsidige Michael Byskov. den 25-årige midtbanespiller bliver i Hjørring i yderligere halvandet år. Samtidig stopper Christian Christiansen, som har været i Hjørring siden 2008, men nu har pådraget sig en skade, der formentlig vil holde ham ude i flere måneder. Derfor har ahn valgt at sige stop nu. Klubben har også mistet målfarlige Lasse Strandberg, mens Dennis Ramonn Olsens knæskade er sprunget op, og med al sandsynlighed holder ham ude i op mod et halvt år. Derfor søger klubben nu efter endnu et par nye spillere, inden truppen frem mod næste sæson i 1. division er helt på plads. - Vi har mistet fire spillere og fået en ny ind, så vi skal have en eller to mere. Det skal være spillere, der kan gå direkte ind på holdet, og vi leder efter nogen, der kan spille fra midtbanen og frem, siger sportschef i FC Hjørring, Jacob Krüger. Fredag blev der trukket lod til DBU's pokalturnering. Her skal Vendsyssel FF møde Hirtshals fra serie 1. Lige nu holder spillerne sommerferie, inden træningen genoptages i næste uge.